laion/Wikipedia-Exotic huggingface dataset:
Jalgpall 2000. aasta suveolümpiamängudel

Jalgpall 2000. aasta suveolümpiamängudel oli kavas 15.–30. septembrini Austraalias Sydneys. See oli 22. kord, kui jalgpall oli olümpiamängude programmis. Meeste jalgpalliturniiril osaleb 16 rahvuskoondist, kes loositi neljaks nelja meeskonnaga alagrupiks, ning iga alagrupp mängis omavahel. Eelvooru alagrupiturniiri lõpus pääsesid iga alagrupi kaks parimat meeskonda väljalangemisturniirile, alustades veerandfinaalist ja jätkates poolfinaaliga ning kulmineerudes kuldmedalimänguga. Meeste jalgpalliturniiril mängisid U-23 (alla 23-aastased) rahvusmeeskonnad, võistkonda oli lubatud osalema kuni kolm vanemat kui 23-aastast mängijat. Turniiri reglemendi artikkel 1 ütleb: "Turniirid toimuvad iga nelja aasta tagant koos suveolümpiamängudega. FIFA-sse kuuluvaid riike kutsutakse osalema meeste U-23 ja naiste esindusvõistkondadega." Sydney olümpiastaadionil mängitud finaal tõi kaasa olümpiamängude jalgpallikülastuste rekordi 104 098 pealtvaatajat, mis ületas varasema Rose Bowlil 1984. aasta suveolümpiamängudel Los Angeleses püstitatud rekordi 101 799 pealtvaatajat. Naiste jalgpalliolümpiaturniir toimus teist korda. Turniiril osaleb 8 riigi naiskonna, kes loositi kaheks nelja osalejaga alagrupiks. Alagrupiturniiri lõpus pääsesid kaks parimat naiskonda mängima poolfinaali, mille võitjad mängisid 28. septembril Sydney jalgpallistaadionil toimunud kuldmedalimängus. Meeste turniiri võitis esmakordselt Kamerun, naistest aga Norra. Nigeeria v Honduras Austraalia v Itaalia Itaalia v Honduras Austraalia v Nigeeria Itaalia v Nigeeria Austraalia v Honduras Lõuna-Korea v Hispaania Maroko v Tšiili Lõuna-Korea v Maroko Hispaania v Tšiili Lõuna-Korea v Tšiili Hispaania v Maroko Kamerun v Kuveit USA v Tšehhi Tšehhi v Kuveit USA v Kamerun Tšehhi v Kamerun USA v Kuveit Brasiilia v Slovakkia LAV v Jaapan Brasiilia v LAV Slovakkia v Jaapan Brasiilia v Jaapan Slovakkia v LAV USA v Jaapan Brasiilia v Kamerun Itaalia v Hispaania Tšiili v Nigeeria Hispaania v USA Tšiili v Kamerun Tšiili v USA Kamerun v Hispaania Austraalia v Saksamaa Rootsi v Brasiilia Austraalia v Rootsi Saksamaa v Brasiilia Austraalia v Brasiilia Saksamaa v Rootsi USA v Norra Hiina v Nigeeria USA v Hiina Norra v Nigeeria USA v Nigeeria Norra v Hiina Saksamaa v Norra USA v Brasiilia Saksamaa] v Brasiilia Norra v USA Jalgpall olümpiamängudel
Aprikoosikollane

Aprikoosikollane või aprikoosioranž, ka aprikoosikarva on kergelt murtud oranž värvitoon, mis sarnaneb küpse või kuivatatud aprikoosi värvusele. Aprikoosid puu otsas Terve ja poolitatud aprikoos Kuivatatud aprikoosid Roosisordi "Apricola" õis Roosisordi "Polka" õis Kalanchoe blossfeldiana õied Korall Madrepora occulata Aprikoosi- või virsikuvärvi siidist varvaskingad ISCC-NBS-i värvide tähistamise süsteemi järgi võib aprikoosivärvus (Apricot) olla murtud oranž, hele oranž, keskmine oranž              või murtud oranžkollane     . Toon Light Apricot on hele kollakasroosa või keskmine kollakasroosa         , Apricot Sherbet hele oranžkollane     , Apricot Tan keskmine oranžkollane     . Värvinimetus Apricot Yellow on tähistab kollaseid toone, mis erinevad aprikoosi värvusest: see võib olla helekollane, murtud kollane või keskmine kollane             . Prantsuskeelne värvinimetuste portaal pourpre.com annab aprkoosivärvuse vasteks oranžide toonide vahemiku                                              Pantone värvitoon Pantone 15-1153 Apricot on oranži pole kalduv tumekollane     . Veebivärv Apricot on soojatooniline roosakas, mis sarnaneb virsikuroosaga      Jaapani traditsiooniliste värvide hulgas on aprikoosivärv anzu-iro (杏色) pastelne oranžikasroosa     . Värvinimetust kasutatakse enamasti tekstiilide värvuse iseloomustamiseks moe ja sisekujunduse kontekstis. Aprikoosivärvi õitega on roosisordid "Alchymist", "Barock", "Papi Delbard", "Apricola", "Augusta Luise", "Capri" jt. Aprikoosivärvi karv on üks mopsi karvkatte värvusi, selgelt kollakas-oranžikas soojatooniline helepruun virsikuroosa melonikollane "Arhiivikoopia". Originaali arhiivikoopia seisuga 22. aprill 2021. Vaadatud 10. detsembril 2020.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 18. jaanuar 2021. Vaadatud 10. detsembril 2020.{{netiviide}}: CS1 hooldus: arhiivikoopia kasutusel pealkirjana (link) https://archive.org/details/coloruniversalla00kell/page/46/mode/2up?q=apricot Abricot. - pourpre.com https://www.99colors.net/name/apricot https://colors.japanesewithanime.com/japanese-colors/%E6%9D%8F%E8%89%B2-anzuiro "Õpi oma nahatooni määrama: see aitab sind nii kleidi valimisel kui uut meigipaletti ostes. - Delfi, Mood ja Ilu, 11.12.2014". Originaali arhiivikoopia seisuga 19.07.2019. Vaadatud 10.12.2020. https://shop.kl24.ee/alpaka-alpaca-laama-lama-yarns-l%C3%B5ngad/cartitem-75355/readmore/6958/&hide=1&lng=11/ https://fashionlook.ee/kreemikas-aprikoosikarva-jumpsuit-435353[alaline kõdulink] https://shop.kl24.ee/niit_sewing_thread_ompelulanka/0/readmore/1972/&lng=11/ Juhis põhjamaade kaasaegse stiili tekitamiseks. - jysk.ee "Arhiivikoopia". Originaali arhiivikoopia seisuga 30. detsember 2020. Vaadatud 10. detsembril 2020.{{netiviide}}: CS1 hooldus: arhiivikoopia kasutusel pealkirjana (link) R. Jones. Apricot Pug: A Unique Coat Color. - A Happy Puppy Site, 25.01.2019
Geotsentriline orbiit

Geotsentriline orbiit on orbiit, millel tiirlevad Maa ümber tiirlevad objektid. 1997. aastal tiirles geotsentrilisel orbiidil NASA andmetel umbes 2465 satelliiti ja üle 6000 kosmoseprügi objekti ning üle 16 000 objekti oli Maa atmosfääri sisenenud ning ära põlenud. Maa-lähedane orbiit (LEO) Geotsentrilised orbiidid, mille kõrgus merepinnast on vahemikus 160 kuni 2000 km. 160 km kõrguse kulub objektil ühe tiiru tegemiseks umbes 90 minutit ja objekti orbitaalkiirus on 28 800 km/h. Maa keskmised orbiidid (MEO) Geotsentrilised orbiidid, mille apogee on vahemikus 2000 kuni 35 786 km. Geostatsionaarne orbiit (GEO) Geotsentriline orbiit, mille kõrgus on 35 786 km. Orbiit on eriline selle poolest, et selle tiirlemisperiood on sama pikk kui ööpäev Maal. See tähendab, et Maalt vaatlejale paistab satelliit taevas kindlas kohas paigal püsivat. Kõrge Maa orbiit (HEO) Geotsentrilised orbiidid, mille apogee on kõrgemal kui geostatsionaarsel orbiidi kõrgus. Kõrge Maa orbiidi erijuhtum on väga elliptiline orbiit, mille perigee on vähem kui 2000 km. "Geocentric orbit". Geospatial World. Vaadatud 11. detsembril 2020. "Satellite Situation Report". NASA. Originaali arhiivikoopia seisuga 23. august 2006. Vaadatud 11. detsembril 2020. "Types of orbits". ESA. Vaadatud 11. detsembril 2020.
Ruvim Pergament

Ruvim Pergament (vene keeles Рувим Самуилович Пергамент; 12. september (vkj 30. august) 1906 Petroskoi – 6. märts 1965 Petroskoi) oli Nõukogude Liidu helilooja, Karjala ANSV rahvakunstnik (1959) . Ta õppis Peterburi (Leningradi) konservatooriumis viiulit (lõpetas 1926), tegeles iseseisvalt heliloominguga, käies sel alal konsulteerimas Rudolf Merwolfiga. 1926. aastast töötas Petroskois viiuldajana, oli mitme kohaliku teatri muusikajuht, esines dirigendina raadios. Pergamendi elus sai oluliseks kohtumine rahvamuusika uurija Viktor Gudkoviga, kes suunas teda Põhja-Venemaa, Pomoori, Karjala ja Vepsa folkloori juurde. Sellest ajast alates kasutas Pergament oma loomingus sageli rahvamuusikatöötlusi. Koos Gudkoviga taaselustas helilooja huvi Karjala rahvapilli kantele vastu ja kirjutas mitu teost neist pillidest koosnevatele ansamblitele. Pergamendi esimene suurem teos oli sümfooniline poeem "Aino" (1936) orkestrile ja solistile (sopranile). See valmis eepose "Kalevala" esimese väljaande ilmumise sajandaks aastapäevaks. Teos põhineb Karjala pulmalaulul "Lendas kotkas" ja selle variatsioonidel. "Aino" ja kaks aastat hiljem kirjutatud "Karjala süit" on Karjala muusikaajaloo esimesed suuremad orkestriteosed. 1940. aastatel kirjutas Pergament Karjala rahvuslikel ainetel paar ooperit – koomilise "Kumoha" (1944–1946, toimetatud variant 1959) ja heroilise "Kolm venda" (1948–1949), mis algselt said süüdistuse formalismis. Nii jõudis "Kumoha" teatrilavale muudetud kujul alles 1959. aastal, kui Moskvas toimus Karjala ANSV kultuuri ja kirjanduse dekaad. "Kolm venda", mis kandis algul tööpealkirja "Ilmarinen", pole aga tänaseni lavale jõudnud. Aastatel 1937–1948 oli Pergament Karjala heliloojate liidu esimene esimees. Ta oli ka Karjala-Soome NSV Ülemnõukogu saadik. Карелия: энциклопедия: в 3 т. / гл. ред. А. Ф. Титов. Т. 2: К — П. — Петрозаводск: ИД «ПетроПресс», 2009. — С. 356—464 с.: ил., карт. ISBN 978-5-8430-0125-4 (т. 2) Гродницкая, Наталья. "Рувим Пергамент, первопроходец карельской национальной музыки". kantele.ru. Originaali arhiivikoopia seisuga 5.08.2017. Vaadatud 11.12.2020.
Clone Wars

Clone Wars ('kloonide sõda') võib viidata järgnevale: "Star Wars: The Clone Wars", Ameerika Ühendriikide 2003. aasta animasari. "Star Wars: The Clone Wars", Lucasfilm Animationi 2008. aastal loodud Ameerika Ühendriikide animasari. "Star Wars: The Clone Wars", 2008. aasta film, mis on ühtlasi telesarja pilootjagu. "Star Wars: The Clone Wars", Pandemic Studiose loodud ja LucasArtsi avaldatud 2002. aasta videomäng. "Star Wars: The Clone Wars – Jedi Alliance", 2008. aasta videomäng Nintendo DS-ile. "Star Wars: The Clone Wars – Lightsaber Duels", 2008. aasta videomäng Nintendo Wii-le. "Star Wars: The Clone Wars – Republic Heroes", 2009. aasta videomäng. "Star Wars: Clone Wars Adventures", 2010. aasta videomäng "Lego Star Wars III: The Clone Wars", 2011. aasta videomäng Kloonisõjad, väljamõeldud Tähtede sõja maailmas toimunud sõjalised konfliktid. "Star Wars: Clone Wars|", koomiks. "Star Wars: The Clone Wars", a 2008. aasta romaan. "Tähtede sõda: osa II – Kloonide rünnak", 2002. aasta film.
Rahvaste Sõpruse täht

Rahvaste Sõpruse täht (Stern der Völkerfreundschaft), Saksa DV orden, asutatud 20. augustil 1959. Jagunes kolmeks klassiks: Rahvaste Sõpruse suurtäht kullas, Rahvaste Sõpruse täht kullas, Rahvaste Sõpruse täht hõbedas. Annetati vähemalt 163 korral, sealhulgas: 1963: Eva Schmidt-Kolmer 1964: Manfred Gerlach 1965: Josip Broz Tito 1967: Hermann Matern 1968: Lothar Bolz 1969: Ernst Goldenbaum, Paul Scholz, Emil Fuchs 1970: Franz Dahlem, Anna Seghers, Paul Wandel 1972: Greta Kuckhoff, Dmitri Šostakovitš 1974: Albert Norden, Carlos Contreras Labarca 1975: Otto Winzer, reisilaeva Völkerfreundschaft meeskond 1976: Paul Scholz, Hermann Budzislawski 1976: Walter Hollitscher 1977: Franz Dahlem, Karl Mewis, Erwin Kramer, Harry Thürk 1978: Willy Rumpf, Kurt Seibt 1979: Jürgen Kuczynski, Albert Norden, Paul Dessau, Hans Pischner 1980: Käthe Kern 1981: Heinz Oelzner 1982: Hilde Benjamin, Harald Hauser, Arnold Zimmermann 1983: Kurt Seibt, Erich Arendt, Paul Roscher, Wolfgang Vogel 1984: Walter Bartel, Wolfgang Junker, Arthur Ploog, Alexander Schalck-Golodkowski, Erich Rost 1985: Peter Florin, Alfred Lemmnitz, Kurt Liebknecht, Dean Reed, Patricio Bunster, Viktor Kulikov 1986: Eberhard Heinrich, Paul Verner, Dr. Klaus Löblich 1986: Otto Prokop, Petar Tanchev, Aleksi Ivanov, Angel Dimitrov 1987: Klaus Gysi, Karl Kleinjung, Walter Heynowski, Otmar Suitner, Annelie Löblich 1988: Paula Acker, Lotte Ulbricht, Heinz Galinski, Birgit Fischer, Lutz Heßlich, Martin Flämig, Nelson Mandela 1989: Theo Adam, Peter Schreier, Arthur Ploog
Aalto-2

Aalto-2 oli Soome teaduslik nanosatelliit, mille ehitasid Helsingi Aalto Ülikooli üliõpilased. See oli Soome esimene satelliit. Aalto-2 ehitati koos Aalto-1 satelliidiga, mis startis keerulisema konstruktsiooni tõttu hiljem. Aalto-2 pardal oli Oslo Ülikooli ehitatud teadusseade, millega oli võimalik uurida termosfääri. Aalto-2 startis 18. aprillil 2017 kosmoselaeva Cygnus pardal, mille viis kosmosesse kanderakett Atlas V. Cygnus viis satelliidi Rahvusvahelisse Kosmosejaama, kust see 25. mail orbiidile lasti. Aalto-2 esimene signaal tuvastati samal päeval Jaapanis. 29. mail tekkisid Aalto-2 signaalis häired ning satelliit tegi endale restardi. Pärast seda signaal kadus ja katsed sidet satelliidiga taastada ebaõnnestusid. Aalto-2 sisenes Maa atmosfääri veebruaris 2019 ja põles ära. "Aalto-2: Finland's first satellite launched into orbit". YLE Uutiset. Vaadatud 11. detsember 2020. "Aalto-2 no longer responds to commands". Aalto University. Vaadatud 11. detsember 2020. "First Finnish satellite burns up". YLE Uutiset. Vaadatud 11. detsember 2020.
Scharnhorsti orden

Scharnhorsti orden (Sharnhorst-Orden) oli Gerhard von Scharnhorsti järgi nimetatud Saksa DV sõjaväeline autasu, mis asutati 17. veebruaril 1966. Selle on saanud teiste hulgas Klaus-Dieter Baumgarten Friedrich Dickel Leopold Gotthilf Heinz Hoffmann Wojciech Jaruzelski Heinz Keßler Viktor Kulikov Peter Koch Erich Mielke Erich Peter Werner Prosetzky Willi Stoph Fritz Streletz Karl-Heinz Wagner Erich Dirwelis Theodor Hoffmann Vassili Petrov
Pariisi börs

Pariisi börs, ametliku nimega Euronext Paris, on Prantsusmaa väärtpaberibörs, mis tegutseb Pariisis. Börsi operaatorettevõte on Euronext N.V. ja see on osa Euronexti börsist. Pariisi börsil saab kaubelda seal noteeritud aktsiate, börsil kaubeldavate fondidega (ETF), garantiide, optsioonide, futuuride ja võlakirjadega. Börsil kaubeldakse eurodes. Pariisi börsile teostab järelevalvet The French Prudential Supervisory Authority (prantsuse keeles: Autorité de Contrôle Prudentiel ehk ACP). 24. septembril 1724 andis Prantsuse Kuninglik Nõukogu (inglise keeles: Royal Council of State) korralduse börsi loomiseks. 1793. aasta septembris oli börs ajutiselt suletud Prantsuse revolutsiooni tõttu. 2000. aastal liitusid Pariisi börs, Brüsseli börs ja Amsterdami börs Euronexti börsiks. Perioodil 2007–2014 oli börs New Yorgi börsi osa. Euronext eraldus, kui Intercontinental Exchange võttis üle New Yorgi börsi. 2020. aasta detsembris tehti Pariisi börsil päevas tehinguid keskmiselt 4,6 miljardi euro väärtuses ning börsil noteeritud ettevõtete koguväärtus (turuosa) oli 2,5 triljonit eurot. See moodustab umbes 54% Eurnexti börsi päevase käibe mahust ja 56% Euronexti börsi turuosast. Aastaga on Pariisi börsi turuosa vähenenud 3,8%. Tegemist on suurima Euronexti sisebörsiga. 2020. aasta 31. detsembri seisuga oli Pariisi börsi reguleeritud turul noteeritud 449 ettevõtte aktsiad ja Euronext Growthi turul 218 ettevõtte aktsiad, 103 investeerimisfondi osakud, 554 ETFi osakud ja 3542 võlakirja. CAC 40 – hõlmab sajast suurima turuosaga ettevõttest Pariisi börsil 40 olulisima ettevõtte aktsia hinnaliikumisi. Indeks on kasutusel alates 31. detsember 1987. Indeksi baasväärtus on 1000. Indeksis olevaid ettevõtteid vaadatakse üle 4 korda aastas. 2020. aastal vähenes indeksi väärtus aasta alguse 5978,06 punktilt aasta lõpu 5551,41 punktini (–7,1%). Indeksi väärtus oli 2020. aasta kõrgeim 19. veebruaril, mil indeksi väärtus oli 6111,41 punkti ja madalaim 18. märtsil, mil indeksi väärtus oli 3632,06 punkti. 2020. aastal kaubeldi börsil enim järgmiste ettevõtete aktsiatega (käibe alusel, enim kaubeldud aktsia on toodud esimesena): TOTAL (kauplemise aktiivsuselt Euronexti börsi 2. aktsia) LVMH (kauplemise aktiivsuselt Euronexti börsi 4. aktsia) SANOFI (kauplemise aktiivsuselt Euronexti börsi 6. aktsia) AIRBUS BNP PARIBAS ACT.A AXA Euroopa börside loend Euronext "The Paris markets". Vaadatud 11.12.2020. "Regulatory Bodies". Vaadatud 11.12.2020. "The Chequered History of the Paris Stock Exchange". Vaadatud 11.12.2020. "CASH - DAILY". Vaadatud 23.01.2021. "CASH - MONTHLY". Vaadatud 23.01.2021. "CAC 40". Wikipedia - English. Vaadatud 11.12.2020. "CAC 40". Vaadatud 23.01.2021. Euronext – Pariis
Lõuna tänav (Rakvere)

Lõuna tänav on tänav Rakveres, paiknedes linna kaguosas. Kaugus linna keskväljakust linnulennul mõõdetuna on 1,2–1,5 km. Tänav on 349 meetrit pikk, umbes 10,5 meetrit lai ning asub Seminari linnaosas. Lõuna tänav saab alguse Piiri tänavalt ja on suunaga kagu poole, olles paralleelne Vabaduse tänavaga ning lõpeb Lõuna põigust lõunas. Tänav ristub lääne poolt Kagu ja Päeva tänavaga. Tänava ääres paiknevad ühepereelamud koos abihoonetega, hooned on rajatud 20. sajandi teises pooles. Tänava lõpus (Lõuna põik 1) asub Rakvere Haigla AS-le kuuluv kinnistu (4,6 ha) ning hoonete kompleks, mille uus peahoone avati 1986. aastal ja selle moodne juurdeehitis 2013. aastal. Kohalike teede nimekiri Vaadatud 10.12.2020 Rakvere linnaosad Geoportaal. Vaadatud 10.12.2020
Ralph Waldo Emerson

Ralph Waldo Emerson [rälf u'ooldõu 'emerson] (25. mai 1803 – 27. aprill 1882) oli ameerika proosakirjanik, luuletaja ja filosoof. Tema kirjutatud teos "Loodus" avaldati trükisena 1836. aastal. Esseega pani Emerson aluse oma transtsendentalistlikule filosoofiale, mis rajaneb ideel looduse tunnetamise täiusest. 15. juulil 1838 šokeeris Emerson Harvardi ülikooli teoloogiateaduskonna lõpetajaid kõnega (Divinity School Address), milles väitis, et moraaliintuitsioon on parem religioossest doktriinist ning leidis, et usk ajaloolisesse Jeesusesse ei ole vajalik. Mais 2006, 168 aastat hiljem rajas Harvardi teoloogiateaduskond Emersoni-nimelise professuuri (Emerson Unitarian Universalist Association Professorship). Ralph Waldo Emerson valiti 1867. aastal Ameerika Filosoofiaseltsi liikmeks. "Kunst", "Kingitused" (esseed). Tõlkinud Toomas Rosin, värsid tõlkinud Märt Väljataga – Vikerkaar 1991, nr. 4, lk. 36–48 "Inimkonna esindajad" (esseed: Platon, Swedenborg, Montaigne, Shakespeare, Napoleon, Goethe). Tõlkinud ja järelsõna: Karin Suursalu. LR 2005, nr 24–27, 152 lk; ISBN 9985853733 "Sõprus" (essee). Tõlkinud Triinu Pakk – Vikerkaar 2012, nr 1/2, lk 116–128 Hannes Varblane, "Concordi transtsendentalismi trubaduurest" – Vikerkaar 1991, nr. 4, lk. 49–52; ka H. Varblase artiklikogumikus "Ilmavallas", Ilmamaa, Tartu 2002, lk 59–66 Triinu Pakk, "Ralph Waldo Emerson – ameeriklaseks kasvamine" – Vikerkaar 2012, nr 1/2, lk 129–137 Ralph Waldo Emerson (inglise keeles)
Brüsseli börs

Brüsseli börs, ametliku nimega Euronext Brussels, on Belgia väärtpaberibörs, mis tegutseb Brüsselis. Börsi operaatorettevõte on Euronext N.V. ja see on osa Euronexti börsist. Brüsseli börsil saab kaubelda seal noteeritud aktsiate, investeerimisfondidega, börsil kaubeldavate fondidega (ETF) ja võlakirjadega. Börsil kaubeldakse eurodes. Brüsseli börsile teostab järelevalvet kaks asutust: Belgia Keskpank (inglise keeles: the Belgian National Bank (BNB)) ja Finantsteenuste ja Finantsturgude Amet (inglise keeles: Financial Services and Markets Authority (FSMA)). 1801. aastal loodi börs Napoleon Bonaparte'i valitsuse korraldusel. 2000. aastal liitusid Brüsseli börs, Pariisi börs ja Amsterdami börs Euronexti börsiks. Perioodil 2007–2014 oli börs New Yorgi börsi osa. Euronext eraldus, kui Intercontinental Exchange võttis üle New Yorgi börs 2020. aasta detsembris tehti Brüsseli börsil päevas tehinguid keskmiselt 345,8 miljoni euro väärtuses ning börsil noteeritud ettevõtete koguväärtus (turuosa) oli 305,7 miljardit eurot. See moodustab umbes 4% Euronexti börsil tekkivast päevasest käibe mahust ja 7% Euronexti börsi turuosast. Aastaga vähenes börsi turuosa 8,8%. Tegemist on suuruselt neljanda Euronexti sisebörsiga.   31. detsembri 2020. aasta seisuga oli Brüsseli börsi reguleeritud turul noteeritud 133 ettevõtte aktsiad, Euronext Growthi turul 7 ettevõtte aktsiad, 97 investeerimisfondi osakud, 17 ETFi osakud ja 1135 võlakirja. BEL 20 – hõlmab 20 enim kaubeldud ettevõtte aktsia hinnaliikumisi. Indeks on kasutusel alates 1990. aasta 30. detsembrist. Indeksi baasväärtus on 1000. Indeksis olevaid ettevõtteid vaadatakse üle korra aastas (veebruaris). 2020. aastal vähenes indeksi väärtus aasta alguse 3955,83 punktilt aasta lõpu 3621,28 punktini (–8,5%). Indeksi väärtus oli 2020. aasta kõrgeim 17. veebruaril, mil indeksi väärtus oli 4201,35 punkti ja madalaim 17. märtsil, mil indeksi väärtus oli 2406,75 punkti. 2020. aastal kaubeldi börsil enim järgmiste ettevõtete aktsiatega (käibe alusel, enim kaubeldud aktsia on toodud esimesena): ING GROEP N.V AB INBEV GALAPAGOS KBC UCB UMICORE Euroopa börside loend Euronext "Supervision of the Belgian financial sector". Vaadatud 11.12.2020. "A history of Euronext, the leading pan-European euro exchange". Vaadatud 11.12.2020.[alaline kõdulink] "CASH - DAILY". Vaadatud 23.01.2021. "CASH - MONTHLY". Vaadatud 23.01.2021. "BEL 20". Wikipedia - English. Vaadatud 11.12.2020. "BEL 20". Vaadatud 23.11.2021. Euronext - Brüssel
Kastanpruun

Kastanpruun ehk kastanikarva on üks pruunidest värvitoonidest, kastani või hobukastani viljade värvi punakas pruun värvus. Sõna kasutatakse sageli juuksevärvuse või juuksevärvi tooni kirjeldamisel. Hobukastani vili ehk kastanimuna Kastani vili Poleeritud jaspisepala Koduvarblase isaslinnu kastanpruun kukal Punakurk-kauri kastanpruun kaelalaik on linnule nime andnud Yvonne Chatterfieldi kastanpruunid juuksed 2014. aastal E. F. Glockeri "Grundriss der Mineralogie ..." nimetab kastanpruuni (Kastanienbraun) puhtaimaks pruuniks ja toob värvuse näitemineraaliks egiptuse jaspise (Aegyptische Jaspis). Loodusteadlaste ja linnuvaatlejate tarbeks koostatud värviõpik, 1886. aastal ilmunud "A nomenclature of colors for naturalists..." õpetab punakat kastanpruuni (Maroon) segama lillast krapplakist, karmiinlakist ja kinaverist ja pruunimat kastanpruuni (Chestnut) põletatud umbrast ja kinaverist. RAL Classic värvikaardi tooni RAL 8015 Kastanienbraun värvus on sügav lillakaspruun. Pantone värvitoon 18-1619 TCX Maroon on murtud punakasviolett, 19-1118 TCX Chestnut on sügav jahe tumepruun. Veebivärv Maroon on üks kuueteistkümnest eeldefineeritud värvist sRGB värviruumis, mida tunnevad kõik veebisirvijad. See saadakse, kui punase lähtevärvuse küllastatus (value) on pool võimalikust. Kastanpruunid juuksed Šatään Pähkelpruun Kirsipruun Bordoopunane Mooruspuuvärv (heraldika) "Arhiivikoopia". Originaali arhiivikoopia seisuga 13. mai 2021. Vaadatud 11. detsembril 2020.{{netiviide}}: CS1 hooldus: arhiivikoopia kasutusel pealkirjana (link) https://sonaveeb.ee/search/unif/dlall/dsall/kastanpruun/1[alaline kõdulink] https://www.eki.ee/dict/ekss/index.cgi?Q=kastanpruun&F=M Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 129 https://archive.org/details/nomenclatureofco00ridg/page/n149/mode/2up https://www.ralcolorchart.com/ral-classic/ral-8015-chestnut-brown https://www.pantone.com/color-finder/18-1619-TCX[alaline kõdulink] "Arhiivikoopia". Originaali arhiivikoopia seisuga 30. september 2020. Vaadatud 11. detsembril 2020.{{netiviide}}: CS1 hooldus: arhiivikoopia kasutusel pealkirjana (link)
Kõue tänav (Tallinn)

‹ Kaart ajutiselt peidetud (?) › Kõue tänav on tänav Tallinnas Nõmme linnaosas. Kõue tänav algab Raudtee tänavalt ja lõpeb Idakaare tänavaga.
Kikkapuu tee

‹ Kaart ajutiselt peidetud (?) › Kikkapuu tee on tänav Tallinnas Pirita linnaosas. Kikkapuu tee algab Jugapuu põik tänavaga ja jätkub Lodjapuu teega.
Vahe tänav (Tartu)

‹ Kaart ajutiselt peidetud (?) › Vahe tänav on tänav Tartus Tammelinna linnaosas. Vahe tänav algab Elva tänavalt ja suundub Tamme puiesteele. Tänava pikkus on umbes 190 meetrit.
Akvarelli tänav

Akvarelli tänav on tänav Tartus Ihastes. Tänav algab Molberti tänavalt ja suundub itta, lõppedes Lohkva-Kabina-Vanamõisa teel. Tänav on umbes 190 meetri pikkune.
Mõisa allee

Mõisa allee on tänav Tartu vallas Vahi alevikus. Mõisa allee algab Vahi tänavalt ning kulgeb põhja ristudes Mõisa puiesteega.
Bukas

Bukas on küla (mazciems) Lätis Sigulda piirkonna Mālpilsi vallas. Küla jääb Riiast 61 kilomeetri kaugusele Suda jõe kaldale. Küla on tekkinud endise Bukase mõisa juurde. Seal asub Bukase tiik. Mõisakompleks on muinsusmälestisena regionaalse kaitse all. Külast põhjas asub Mālpilsi lennuväli; külas asub Bukase bussipeatus. Aastal 2006 oli külas 40 elanikku. Vietvārdu datubāze "Valsts kultūras pieminekļu aizsardzības inspekcija. Bukas muižas apbūve". Originaali arhiivikoopia seisuga 4. juuli 2022. Vaadatud 11. detsembril 2020. Autotransporta direcija